ROBYNS DE COMETIS. 53 



rum tantus est concentus ut cum summa Saturni 

 infrigidet, media Martis accendat, his interjecta 

 Jovis stella temperet et illuminet, infraque Martem 

 tres soli obediunt; Luna, Venus, et Mercurius. 

 Et hae omnes stellae quas errores appellamus, 

 iisdem vagantur spatiis, quibus et sol, et eodem 

 modo circa terram agitatae oriuntur, et occidunt, 

 quarum motus nunc incitantur, nunc retardantur, 

 suisque aspectibus et influentiis, (secundum quod 

 sub variis discurrant signis) quatuor anni tempora 

 nunc calidiora, nunc frigidiora, nunc humidiora, 

 nunc sicciora redeunt : qua contemplatione nihil 

 pulchrius, nihil admirabilius esse potest. Quid 

 de gelu, nive, grandine, ventis, pluvia tonitruo, 

 fulmine, fulgetro, stellis item caducis et per 

 aerem discurrentibus dicam ? quae omnia ab 

 astrorum constellationibus progrediuntur. Pos- 

 tremo et ilia crinita sidera famosa quidem et 

 portentosa ccelestium stellarum vires, causam suae 

 generationis, et, si rarius spectantur, aeque natu- 

 raliter sibi, vendicant, atque ea quae ab oculis 

 quotidie videntur. Sed plebei quamvis numerosa 

 rerum naturalium multitudo recitari possit, qua- 

 rum causae secretiores et magis abditae sunt, 

 tamen ob insolitam ipsius rei faciem maximopere 

 cometas admirantur. De quibus siquidem cometis 

 tua sacrosancta majestas voluit, ut a nobis quae- 

 dam commentaria in lucem aederentur. Id quod 

 non hac quidem de causa factum erat (certissime 

 scio) ut in his nostris perlegendis, tua sacrosancta 

 majestas quidpiam eruditionis exhauriret, sed 



